Un medic de la Spitalul Județean din Suceava, focarul de infecție al României, critică dur autoritățile pentru acordul încheiat de Ministerul de Interne cu Biserica pentru a participa la slujba de Înviere în "diverse forme bizare", ea spunând că este vorba doar despre un calcul politic. "Săptămâna viitoare, când va avea loc o explozie a cazurilor de îmbolnăvire şi, inevitabil, a deceselor, şi bolnavii nu vor avea unde să stea şi nici cine să-i îngrijească nu va mai avea, să nu plângeţi şi să nu vă plângeţi", avertizează doctorul.





Mesajul a fost transmis pe Facebook de către Cristina Hrustovici, medic primar în chirurgie pediatrică la Spitalul Județean Suceava.

Ea acuză autoritățile că au cedat în fața insistențelor BOR, în timp ce sunt ferme când este vorba să îi bage în carantină pe medici și spune că polițiștii, în loc să se ocupe de restricționarea traficului, vor duce lumină din bloc în bloc.

Medicul mai spune că acum sunt vremuri excepționale și trebuiesc luate măsuri excepționale: "Dacă nu, vă rog frumos să nu vă plângeți. Nu aveți nicio scuză".

Mesajul integral al medicului din Suceava: